CELEX: 62014FA0132
Language: et
Date: 2015-10-06 00:00:00
Title: Kohtuasi F-132/14: Avaliku Teenistuse Kohtu (esimene koda) 6. oktoobri 2015. aasta otsus – CH versus parlament (Avalik teenistus — Parlamendiliikmete registreeritud assistendid — ELTL artikkel 266 — Avaliku Teenistuse Kohtu tühistava kohtuotsuse täitmise meetmed — Teenistusest vabastamise otsuse tühistamine — Sellise otsuse tühistamine, millega jäeti rahuldamata personalieeskirjade artikli 24 alusel esitatud abitaotlus — Abistamiskohustuse ulatus, kui ahistamise kohta on olemas esialgsed tõendid — Teenistuslepingute sõlmimise pädevusega asutuse kohustus viia läbi haldusjuurdlus — Ametniku või teenistuja õigus algatada siseriiklik kohtumenetlus — Töökohal ahistamise ja selle ärahoidmisega tegelev nõuandekomitee, mis menetleb parlamendiliikmete registreeritud assistentide kaebuse parlamendiliikmete suhtes — Ülesanne ja õigused — Varaline ja mittevaraline kahju)

16.11.2015   
            
            
               ET
            
            
               Euroopa Liidu Teataja
            
            
               C 381/64
            
         Avaliku Teenistuse Kohtu (esimene koda) 6. oktoobri 2015. aasta otsus – CH versus parlament
   (Kohtuasi F-132/14) (1)
   
   ((Avalik teenistus - Parlamendiliikmete registreeritud assistendid - ELTL artikkel 266 - Avaliku Teenistuse Kohtu tühistava kohtuotsuse täitmise meetmed - Teenistusest vabastamise otsuse tühistamine - Sellise otsuse tühistamine, millega jäeti rahuldamata personalieeskirjade artikli 24 alusel esitatud abitaotlus - Abistamiskohustuse ulatus, kui ahistamise kohta on olemas esialgsed tõendid - Teenistuslepingute sõlmimise pädevusega asutuse kohustus viia läbi haldusjuurdlus - Ametniku või teenistuja õigus algatada siseriiklik kohtumenetlus - Töökohal ahistamise ja selle ärahoidmisega tegelev nõuandekomitee, mis menetleb parlamendiliikmete registreeritud assistentide kaebuse parlamendiliikmete suhtes - Ülesanne ja õigused - Varaline ja mittevaraline kahju))
   (2015/C 381/90)
   Kohtumenetluse keel: prantsuse
   
      Pooled
   
   
      Hageja: CH (esindajad: L. Levi, C. Bernard-Glanz ja advokaat A. Tymen)
   
      Kostja: Euroopa Parlament (esindajad: E. Taneva ja M. Dean)
   
      Ese
   
   Hageja nõue tühistada Euroopa Parlamendi otsused, mis on võetud Avaliku Teenistuse Kohtu 12. detsembri 2013. aasta otsuse F-129/12: CH vs. parlament täitmiseks ja millega keeldutakse hageja psühholoogilise ahistamise kaebuse kohta haldusjuurdluse algatamisest, hagejale täiendava rahalise hüvitise maksmisest ja hagejale kõikide õiguste ja hüvede andmisest, mis on seotud tema parlamendiliikme registreeritud assistendi lepinguga, mille ülesütlemise Avaliku Teenistuse Kohus oma eespool viidatud kohtuotsusega tühistas, ja nõue hüvitada väidetavalt tekitatud varaline ja mittevaraline kahju.
   
      Resolutsioon
   
   
               1.
            
            
               Tühistada Euroopa Parlamendi 2. aprilli 2014. aasta otsus, mis jäeti jõusse 4. augusti 2014. aasta otsusega, millega kaebus rahuldamata jäeti, osas, milles Euroopa Parlament keeldus ELTL artiklit 266 rikkudes maksma CH-le täiendava summa 5  686 eurot, et täita 12. detsembri 2013. aasta otsust CH vs. parlament (F-129/12, EU:F:2013:203).
            
         
               2.
            
            
               Tühistada Euroopa Parlamendi 3. märtsi 2014. aasta otsus, mis on jäetud jõusse 4. augusti 2014. aasta otsusega, millega jäeti kaebus rahuldamata, osas, milles pärast 12. detsembri 2013. aasta otsusega CH vs. parlament (F-129/12, EU:F:2013:203) Euroopa Parlamendi 15. märtsi 2012. aasta sellise otsuse tühistamist, mis puudutab CH 22. detsembri 2011. aasta abitaotluse rahuldamata jätmist, Euroopa Parlament ei otsustanud algatada haldusjuurdlust psühholoogilise ahistamise väidetavate asjaolude kohta ning rikkus nii ELTL artiklit 266.
            
         
               3.
            
            
               Jätta tühistamisnõuded ülejäänud osas rahuldamata.
            
         
               4.
            
            
               Mõista Euroopa Parlamendilt CH kasuks välja 5  686 euro suurune summa, millele lisandub alates 1. juulist 2014, mis on CH teenistuse lõppemise kuupäev, viivitusintress, mida arvutatakse Euroopa Keskpanga poolt põhilistele refinantseerimistehingutele kehtestatud määras, mida on suurendatud kahe protsendi võrra.
            
         
               5.
            
            
               Mõista Euroopa Parlamendilt CH kasuks välja 25  000 euro suurune summa mittevaralise kahju hüvitamiseks, millele lisandub alates 4. augustist 2014 viivitusintress, mida arvutatakse Euroopa Keskpanga poolt põhilistele refinantseerimistehingutele kehtestatud määras, mida on suurendatud kahe protsendi võrra.
            
         
               6.
            
            
               Jätta kahju hüvitamise nõuded ülejäänud osas rahuldamata.
            
         
               7.
            
            
               Jätta Euroopa Parlamendi kohtukulud tema enda kanda ja mõista temalt välja CH kohtukulud.
            
         
      (1)  ELT C 34, 2.2.2015, lk 52.